ประกาศกรมสรรพสามิตเรื่องกำหนดหลักเกณฑ์ วิธีการ และเงื่อนไขในการใช้ผลิตภัณฑ์ที่เป็นของผสมปิทูเมนเป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย[๑] เพื่อให้การจัดเก็บภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยเป็นไปโดยถูกต้องสะดวก รวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความใน (๒) ของประเภทที่ ๐๑.๑๓ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์ วิธีการและเงื่อนไขในการใช้ผลิตภัณฑ์ที่เป็นของผสมปิทูเมนเป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยไว้ ดังต่อไปนี้ข้อ ๑ ให้ผู้ประกอบอุตสาหกรรมหรือผู้นำเข้าที่ประสงค์จะส่งผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงให้แก่ผู้ผลิตกระแสไฟฟ้าเพื่อใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยยื่นคำขอเป็นหนังสือพร้อมด้วยหลักฐานแสดงการสั่งซื้อผลิตภัณฑ์จากผู้ผลิตกระแสไฟฟ้าต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมหรือสำนักงานศุลกากรหรือด่านศุลกากรที่จะมีการนำเข้าตั้งอยู่แล้วแต่กรณี ก่อนนำผลิตภัณฑ์ที่เป็นของผสมปิทูเมนออกจากโรงอุตสาหกรรมหรือก่อนการนำเข้าในกรณีที่ผู้ประกอบอุตสาหกรรมหรือผู้นำ เข้าจะส่งผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงไปให้แก่ผู้ผลิตกระแสไฟฟ้าโดยผู้ผลิตกระแสไฟฟ้าดังกล่าวมิได้เป็นผู้ประกอบอุตสาหกรรมตามกฎหมายว่าด้วยภาษีสรรพสามิตจะต้องดำเนินการให้เจ้าของหรือผู้รับผิดชอบในการผลิตกระแสไฟฟ้านำหลักฐานหนังสือแสดงความยินยอมให้เจ้าพนักงานสรรพสามิตเข้าทำการตรวจสอบสถานที่บัญชี หลักฐานเอกสารที่เกี่ยวข้องกับการผลิตกระแสไฟฟ้าและการใช้ผลิตภัณฑ์ที่เป็นของผสมปิทูเมนที่เสียภาษีในอัตรา ตาม (๒) ของประเภทที่๐๑.๑๓ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ ของผู้ผลิตกระแสไฟฟ้าแต่ละแห่งแนบมาพร้อมกับการยื่นคำขอทุกครั้งด้วยให้สรรพสามิตพื้นที่ที่รับคำขอในวรรคหนึ่งเป็นผู้มีอำนาจพิจารณาในการสั่งให้เสียภาษีตามคำขอสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยข้อ ๒ เมื่อสรรพสามิตพื้นที่ได้สั่งให้เสียภาษีตามคำขอแล้วให้ผู้ประกอบอุตสาหกรรมแจ้งให้เจ้าพนักงานสรรพสามิตผู้ควบคุมโรงอุตสาหกรรมนั้นทราบเป็นหนังสือเพื่อทำการตรวจสอบวัดปริมาณก่อนนำออกจากโรงอุตสาหกรรมหรือให้ผู้นำเข้าแจ้งให้เจ้าพนักงานสรรพสามิตแห่งท้องที่ที่มีการนำเข้าทราบเพื่อทำการตรวจสอบวัดปริมาณก่อนส่งไปสถานที่ผลิตกระแสไฟฟ้าข้อ ๓ ให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่มีการนำเข้าจัดทำรายละเอียดของผลิตภัณฑ์ที่เป็นของผสมปิทูเมน ซึ่งใช้เป็นเชื้อเพลิงที่นำออกจากโรงอุตสาหกรรมหรือที่นำเข้าแล้วรายงานให้สรรพสามิตพื้นที่ทราบภายใน ๑๕วันนับแต่วันที่นำออกจากโรงอุตสาหกรรมหรือวันที่นำเข้า แล้วแต่กรณีข้อ ๔ ให้เจ้าของหรือผู้รับผิดชอบในการผลิตกระแสไฟฟ้าซึ่งซื้อผลิตภัณฑ์ที่เป็นของผสมปิทูเมน ซึ่งใช้เป็นเชื้อเพลิงในการผลิตกระแสไฟฟ้าแจ้งให้เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าทราบเพื่อทำการตรวจสอบวัดปริมาณก่อนการรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงเข้าไปในสถานที่ใช้ในการผลิตกระแสไฟฟ้าข้อ ๕ ให้ผู้ประกอบอุตสาหกรรมหรือผู้นำเข้าจัดส่งหลักฐานแสดงปริมาณของผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ส่งเข้าไปในสถานที่ใช้ในการผลิตกระแสไฟฟ้าที่เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าตรวจสอบและลงลายมือชื่อรับรองแล้วให้สรรพสามิตพื้นที่ทราบภายใน ๑๕ วันนับแต่วันที่นำออกจากโรงอุตสาหกรรมหรือวันที่นำเข้าแล้วแต่กรณีข้อ ๖ ให้เจ้าของหรือผู้รับผิดชอบในการผลิตกระแสไฟฟ้าแจ้งอัตราการใช้ผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและกรรมวิธีการผลิตกระแสไฟฟ้าต่อสรรพสามิตพื้นที่พร้อมการยื่นคำขอครั้งแรกตามข้อ ๑ และทุกครั้งที่มีการเปลี่ยนแปลงกรรมวิธีการผลิตข้อ ๗ ให้ผู้ประกอบอุตสาหกรรมหรือผู้นำเข้าต้องเสียภาษีสรรพสามิตในกรณีและอัตราภาษี ดังต่อไปนี้(๑)กรณีปริมาณผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าตามข้อ ๒ ที่ตรวจวัดได้ตามข้อ ๔น้อยกว่าที่ตรวจวัดได้ตามข้อ ๓ เกินกว่าร้อยละ ๐.๕ ให้ผู้ประกอบอุตสาหกรรมหรือผู้นำเข้ามีหน้าที่ชำระภาษีในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้น(๒)กรณีที่เจ้าของหรือผู้รับผิดชอบในการผลิตกระแสไฟฟ้า มิได้ขายไฟฟ้าที่ผลิตได้จากผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงให้แก่การไฟฟ้าฝ่ายผลิตแห่งประเทศไทยให้ผู้ประกอบอุตสาหกรรมหรือผู้นำเข้ามีหน้าที่ชำระภาษีสรรพสามิตตามส่วนที่ใช้ในการผลิตกระแสไฟฟ้าและมิได้ขายไฟฟ้าให้แก่การไฟฟ้าฝ่ายผลิตแห่งประเทศไทยในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ.๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้น(๓) กรณีที่นำผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงไปใช้นอกเหนือจากการใช้ผลิตกระแสไฟฟ้าให้ผู้ประกอบอุตสาหกรรมหรือผู้นำเข้ามีหน้าที่ชำระภาษีสรรพสามิตในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๘ ประกาศนี้ให้ใช้บังคับตั้งแต่วันที่ ๑๖ กันยายนพ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ.๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๙๗ (เล่มที่ ๒)/๒๔ พฤษภาคม ๒๕๖๑